રીગલનો એક ફોટો ટ્વીટર પર શેર કરતાં ઋષિએ લખ્યું કે દિલ્હીમાં આવેલું રીગલ થિયેટર બંઘ થઈ રહ્યું છે. એક એવું થિયેટર જ્યાં કપુર પરિવારના મોટા ભાગના નાટકો અને સિનેમા પ્રદર્શિત કરવામાં આવ્યા. બોબીનું પ્રિમિયર પણ અહિયા જ થયું… આભાર. મધ્ય દિલ્હીમાં આવેલા આ થિયેટરની ડીઝાઈન વાસ્તુકાર વોલ્ટર સાઈકેસ જ્યોર્જએ બનાવી હતી અને 1932 માં ખોલવામાં આવ્યું હતું. રીગલના માલિક વિશાલ ચૌઘરીના મતે રીગલ સિનેમાઘરની સાથે પૃથ્વીરાજ કપુર અને રાજ કપુરનો જુનો અને ખાસ સબંધ છે. પૃથ્વીરાજ કપુર પોતાના બધા નાટકો અહિંયા ભજવતા અને રાજ કપુરે નક્કી કર્યુ હતું કે તેમની દરેક ફિલ્મોનું પ્રિમિયર અહિંયા થાય.